Анибал Годој

**Анибал Касис Годој Лемус** (роден на 10 февруари 1990, во Панама) — панамски фудбалер,  на Сан Диего и на панамската репрезентација.

## Клупска кариера
Годој ја започнал својата кариера во фудбалскиот клуб Чепо, во својата татковина, за кој дебитирал во 2007 година. Во ноември 2011 година, тој заминал за своето прво искуство во странство, приклучувајќи му се на аргентинскиот клуб Годој Крус заедно со својот сонародник Армандо Купер, откако претходно бил избран за Фудбалер на годината во Панама.

Не добивајќи можност ниту еднаш да настапи за Годој Крус, тој се вратил во Чепо каде играл уште една сезона пред да се пресели во Европа. Во август 2013, Годој потпишал за унгарскиот клуб Хонвед, за кој дебитирал на 1 септември 2013 во натпревар против Ракоци Капошвар. Во двете години во кои го носел дресот на Хонвед забележал вкупно 30 настапи без ниту еден постигнат гол.

На 6 август 2015 година, Годој потпишал за екипата на Сан Хосе Ертквејкс од МЛС лигата. Своето деби во МЛС го направил 15 август 2015, во победата со 1-0 на домашен терен над . Пет дена подоцна, тој го постигнал својот прв погодок за клубот во победата со 5-0 на гостувањето кај .

На 30 ноември 2017, тој го продолжил договорот со клубот за уште неколку години. Во 2018 година, Годој бил назначен за втор капитен на Сан Хосе Ертквејкс, зад иконата на клубот Крис Вондоловски, и за првпат излегол на теренот со капитенската лента на 15 април 2018 во ремито 2-2 на домашен терен против  кога Вондоловски го започнал натпреварот на клупата.

На 7 август 2019 година, било објавено дека по завршувањето на сезоната 2019, Годој ќе се пресели во Нешвил за нивната инаугуративна сезона во МЛС во 2020 година. Сан Хосе за возврат добиле 650.000 американски долари. Својот прв гол за Нешвил го постигнал во победата со 1-0 на домашен терен над . По пет сезони во клубот тој бил отпуштен кон крајот на 2024 година.

На 19 декември 2024 година, Годој потпишал со уште еден нов клуб кој се приклучил во МЛС, Сан Диего. Договорот бил едногодишен со опција клубот да му го продолжи истиот.

## Репрезентативна кариера
Годој настапил за панамската репрезентација под 20 години на Светското првенство под 20 години 2007 во Канада.

Своето деби за сениорската репрезентација го направил на 3 март 2010 година, во пријателски натпревар против Венецуела во Баркисимето кој завршил со победа на Панама од 1-2.

Првото натпреварување на кое ја претставувал Панама било КОНКАКАФ Голд купот 2011. Покрај во 2011, тој настапил на уште 4 првенства на Северна Америка во 2013, 2015, 2017 и 2023 година, стигајќи најдалеку до финалето на изданието во 2013, каде Панама загубила од САД со 1-0.

Во 2016 година, Годој учествувал со Панама на Копа Америка Сентенарио. Во вториот натпревар, против , тој бил исклучен во 31-вата минута после добивање на втор жолт картон.

Во 2018 година, откако за првпат во нејзината историја Панама се квалификувала за едно Светско првенство, Годој бил повикан да ја претставува земјата на мундијалот во Русија. Тој ги одиграл сите три натпревари во групната фаза против ,  и , во кој Панама забележала три порази и го завршила настапот на турнирот како последнопласирана репрезентација.

Од 2021 година, тој е капитен на репрезентацијата.

### Хронологија на репрезентативните настапи

## Статистика на кариерата
### Клупска статистика
*Статистиката е ажурирана на 15 март 2024.*

### Репрезентативна статистика

## Наводи

## Надворешни врски

*Анибал Годој на soccerway
*Анибал Годој на transfermarkt
*Анибал Годој на espn
*Анибал Годој на whoscored

Категорија:Панамски фудбалери
Категорија:Фудбалери на ФК Сан Хосе Ертквејкс
Категорија:Фудбалери на ФК Нешвил
Категорија:Фудбалери на ФК Сан Диего
Категорија:Живи луѓе
Категорија:Родени во 1990 година